CELEX: 62019TN0007
Language: el
Date: 2019-01-04 00:00:00
Title: Υπόθεση T-7/19: Προσφυγή της 4ης Ιανουαρίου 2019 — Scandlines Danmark και Scandlines Deutschland κατά Επιτροπής

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/41
            
         
      Προσφυγή της 4ης Ιανουαρίου 2019 — Scandlines Danmark και Scandlines Deutschland κατά Επιτροπής
      (Υπόθεση T-7/19)
      (2019/C 72/53)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Scandlines Danmark ApS (Κοπεγχάγη, Δανία) κα Scandlines Deutschland GmbH (Αμβούργο, Γερμανία) (εκπρόσωπος: L. Sandberg-Mørch, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση C(2018) 6268 τελικό της 28ης Σεπτεμβρίου 2018 σχετικά με την κρατική ενίσχυση SA.51981 (2018/FC)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν επτά λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η Επιτροπή υπέπεσε σε πλάνη περί το δίκαιο, καθόσον έκρινε ότι οι κρατικές εγγυήσεις που χορηγήθηκαν στην A/S Femern Landanlæg έχουν εγκριθεί με την απόφαση περί κατασκευής και ότι δεν συνιστούν κρατική ενίσχυση.
               
            
                  2.
               
               
                  Με τον δεύτερο λόγο προβάλλεται ότι η Επιτροπή υπέπεσε σε πλάνη περί το δίκαιο, καθόσον έκρινε ότι η ενίσχυση υπό μορφή εισφοράς κεφαλαίου ύψους 10 εκατομμυρίων DKK (καθ’ υπέρβαση του εγκεκριμένου με την απόφαση περί σχεδιασμού ποσού των 500 εκατομμυρίων DKK) είναι συμβατή με την εσωτερική αγορά.
               
            
                  3.
               
               
                  Με τον τρίτο λόγο προβάλλεται ότι η Επιτροπή υπέπεσε σε πλάνη περί το δίκαιο, καθόσον έκρινε ότι τα κρατικά δάνεια προς την Femern A/S και την A/S Femern Landanlæg έχουν εγκριθεί με την απόφαση περί κατασκευής και ότι τα κρατικά δάνεια που χορηγήθηκαν στην A/S Femern Landanlæg δεν συνιστούν ενίσχυση, ενώ εκείνα που χορηγήθηκαν στην Femern A/S είναι συμβατά με την εσωτερική αγορά.
               
            
                  4.
               
               
                  Με τον τέταρτο λόγο προβάλλεται ότι η Επιτροπή υπέπεσε σε πλάνη περί το δίκαιο, καθόσον έκρινε ότι τα κρατικά δάνεια που χορηγήθηκαν καθ’ υπέρβαση του προϋπολογισμού των 1 445 εκατομμυρίων DKK έχουν εγκριθεί με την απόφαση περί σχεδιασμού και ότι συνιστούν κρατική ενίσχυση συμβατή με την εσωτερική αγορά.
               
            
                  5.
               
               
                  Με τον πέμπτο λόγο προβάλλεται ότι η Επιτροπή υπέπεσε σε πλάνη περί το δίκαιο, καθόσον έκρινε ότι τα φορολογικά πλεονεκτήματα δεν συνιστούν κρατική ενίσχυση.
               
            
                  6.
               
               
                  Με τον έκτο λόγο προβάλλεται ότι η Επιτροπή παρέβη την υποχρέωσή της να κινήσει την επίσημη διαδικασία έρευνας βάσει του άρθρου 108, παράγραφος 2, ΣΛΕΕ.
               
            
                  7.
               
               
                  Με τον έβδομο λόγο προβάλλεται ότι η Επιτροπή παρέβη την υποχρέωση αιτιολόγησης που υπέχει από το άρθρο 296 ΣΛΕΕ.